Document ID: 32011R0737

KOMMISSIONENS GENNEMFØRELSESFORORDNING (EU) Nr. 737/2011
af 26. juli 2011
om ændring af bilag I til Rådets forordning (EF) nr. 1217/2009 for så vidt angår fortegnelsen over områder
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1217/2009 af 30. november 2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Fællesskab (1), særlig artikel 3,
under henvisning til anmodningerne fra Frankrig og Ungarn og
ud fra følgende betragtninger:
(1)
Bilag I til forordning (EF) nr. 1217/2009 indeholder en fortegnelse over områder som omhandlet i artikel 2, litra d), i nævnte forordning.
(2)
Ifølge nævnte bilag er Frankrig opdelt i 22 områder. Med henblik på anvendelse af forordning (EF) nr. 1217/2009 har Frankrig anmodet om tilføjelse af Guadeloupe, Martinique og La Réunion til fortegnelsen over områder.
(3)
Ifølge nævnte bilag er Ungarn opdelt i syv områder. Med henblik på anvendelse af forordning (EF) nr. 1217/2009 har Ungarn anmodet om en nedsættelse af antallet af områder ved sammenlægning af områderne Közép-Dunántúl, Nyugat-Dunántúl og Dél-Dunántúl til ét område, Dunántúl, og ved sammenlægning af områderne Közép-Magyarország, Észak-Alföld og Dél-Alföld til ét område, Alföld.
(4)
Forordning (EF) nr. 1217/2009 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring -
VEDTAGET DENNE FORORDNING:
Artikel 1
Bilag I til forordning (EF) nr. 1217/2009 ændres som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra regnskabsåret 2012.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. juli 2011.

Labels: 18
6